
REPUBLIKA HRVATSKA
TRGOVAČKI SUD U SPLITU 
Split, Sukoišanska 6                                                    
                                                                                                           


U IME REPUBLIKE HRVATSKE 


R J E Š E N J E
	
Trgovački sud u Splitu, po sucu ovog suda Katarini Mikulić, kao stečajnom sucu, u postupku povodom prijedloga predlagatelja-dužnika LJUBO ZEBIĆ-MATIJAŠ, vl. obrta za taxi usluge AUTO TAXI, Velebitska 91, Split, OIB: 29677179332, radi sklapanja predstečajne nagodbe, dana 24. kolovoza 2016. godine 

r i j e š i o     j e

I. Ova predstečajna nagodba sklapa se između dužnika LJUBO ZEBIĆ-MATIJAŠ, vl. obrta za taxi usluge AUTO TAXI, Velebitska 91, Split, OIB: 29677179332 i vjerovnika predstečajne nagodbe sa utvrđenim tražbinama u sveukupnom iznosu od 109.750,96 kuna, za koje vjerovnici imaju pravo glasa u visini utvrđene tražbine:

	RBR
	OIB
	NAZIV VJEROVNIKA
	UTVRĐENA TRAŽBINA

	1
	18683136487
	Ministarstvo financija RH
	109.457,90

	2
	78755598868
	GRAD SPLIT
	293,06



II. Dužnik će vjerovnicima navedenim u tablici točke I ove nagodbe namiriti navedene utvrđene tražbine na slijedeći način:  

Tablica 1. 

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	Ministarstvo financija-Porezna uprava
	
18633136487
	
109.457,90
	
22.996,79
	
86.461,11



Utvrđenu tražbinu prema vjerovniku Ministarstvo financija – Porezna uprava u iznosu od 109.457,90 kuna dužnik će podmiriti na način da se od utvrđene tražbine otpisuje kamata u  iznosu od 22.996,79 kuna. Preostali iznos tražbine koji predstavlja glavnicu i iznosi 86.461,11 kuna dužnik će otplatiti u 24 jednakih mjesečnih anuiteta uz godišnju kamatnu stopu od 4,5%. Prvi mjesečni anuitet otplate dugovanja dospijeva na naplatu u mjesecu koji slijedi nakon pravomoćnosti rješenja suda kojim se odobrava sklopljena predstečajna nagodba, a svaki slijedeći anuitet dospijeva na naplatu zadnjeg dana u mjesecu koji slijedi nakon mjeseca u kojem je bilo dospijeće zadnjeg anuiteta.  

Tablica 2.

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	
GRAD SPLIT
	
78755598868
	
293,08
	
0,00
	
293,08



Utvrđenu tražbinu prema vjerovniku GRAD SPLIT u iznosu od 293,08 kuna dužnik će podmiriti jednokratno u roku od 30 dana od dana pravomoćnosti rješenja suda kojim je odobrena predstečajna nagodba.  

III.  Stranke su suglasne da dužnik ima obvezu izvršiti isplate iznosa određenih u točci II. ove nagodbe u rokovima koji su predviđeni u točci II. te njenim pripadajućim dijelovima.
IV. Stranke ove nagodbe suglasne su da ako dužnik ne izvrši isplatu iznosa određenih točkom II. ove nagodbe i njenim pripadajućim dijelovima, u rokovima iz istih, da je svaki od vjerovnika temeljem ove predstečajne nagodbe kao ovršne isprave, ovlašten zatražiti prisilnu neposrednu naplatu svoje tražbine na cjelokupnoj pokretnoj i nepokretnoj imovini, uključujući i na tražbinama dužnika prema bankama po bilo kojem žiro-računu, a radi neposrednog namirenje svoje tražbine. 
V. Temeljem ove predstečajne nagodbe dužnik se oslobađa obveze isplate vjerovnicima iznosa većeg od iznosa koji je prihvaćen ovom nagodbom, a rokovi plaćanja odgađaju se u skladu s nagodbom.
VI. Nakon što su stranke pročitale tekst nagodbe, suglasnost s njenim sadržajem potvrđuju vlastoručnim potpisima kojim se činom smatra da je nagodba sklopljena. 
VII. Ova sudska nagodba, sukladno čl. 66. st. 13. ZFPPN-a ima snagu ovršne isprave za sve vjerovnike čije tražbine su utvrđene i razlučne vjerovnike ako su se odrekli svog prava na odvojeno namirenje. 

                                                              Obrazloženje

Rješenjem Nagodbenog vijeća ST06 Financijske agencije, Regionalnog centra Split, Klasa: UP - I/110/07/15-01/8493, Ur. br: 04-06-15-8493-15 od 29. listopada 2015. godine povodom prijedloga predlagatelja- dužnika LJUBO ZEBIĆ-MATIJAŠ, vl. obrta za taxi usluge AUTO TAXI, Velebitska 91, Split, OIB: 29677179332 otvoren je postupak predstečajne nagodbe nad dužnikom LJUBO ZEBIĆ-MATIJAŠ, vl. obrta za taxi usluge AUTO TAXI, Velebitska 91, Split, OIB: 29677179332.

Rješenjem Nagodbenog vijeća ST06 Financijske agencije, Regionalnog centra Split, Klasa: UP - I/110/07/15-01/8493, Ur. br: 04-06-15-8493-27 od 07. prosinca 2015. godine  u ovom postupku utvrđene tražbine vjerovnika sa pravom glasa u ukupnom iznosu od 109.750,96 kn, ukupan iznos osporenih tražbina 590,96 kuna. Prijeboj nije vršen. 
 
Rješenjem Nagodbenog vijeća ST06 Financijske agencije, Regionalnog centra Split, Klasa: UP - I/110/07/15-01/8493, Ur. br: 04-06-15-8493-32 od 28. prosinca 2015. godine utvrđeno je da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, odnosno ukupan iznos glasova za prihvaćanje plana financijskog restrukturiranja iznosi 109.457,90 kuna od ukupno utvrđenih tražbina vjerovnika u iznosu od 109.750,96 kn za koje vjerovnici imaju pravo glasa), radi čega se sukladno čl. 63. Zakona o financijskom poslovanju i predstečajnoj nagodbi proglašava da se plan financijskog restrukturiranja smatra prihvaćenim (list spisa 48-50 spisa).

Sve naprijed navedeno je utvrđeno pregledom naprijed označenih rješenja Financijske agencije.

Nakon prihvaćanja plana financijskog restrukturiranja, dužnik LJUBO ZEBIĆ-MATIJAŠ, vl. obrta za taxi usluge AUTO TAXI, Velebitska 91, Split, OIB: 29677179332 podnio je ovom sudu prijedlog za sklapanje predstečajne nagodbe.

Ročište radi sklapanja predstečajne nagodbe održano je kod ovog suda 24. kolovoza 2016. godine.

Na ročištu za sklapanje predstečajne nagodbe svoj pristanak za sklapanje nagodbe dao je vjerovnik Republika Hrvatska-Ministarstvo financija, Porezna uprava, OIB: 18683136487, čija tražbina  za glasovanje  iznosi 109.457,90 kuna, a koji navedeni iznos prelazi 2/3 vrijednosti svih utvrđenih tražbina.

Tražbina vjerovnika koji je dao svoj pristanak za sklapanje predstečajne nagodbe čini potrebnu većinu iz čl. 63. ZFPPN.

Radi svega izloženog, temeljem odredbi čl. 66. ZFPPN odlučeno je kao u izreci ovog rješenja.  

U Splitu, 24. kolovoza 2016. godine 

                                                                                                                                                                                                                                SUDAC 


                                                                                                          Katarina Mikulić


POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi Trgovačkom sudu u Splitu, Split, Sukoišanska 6, u tri primjerka, a o žalbi u drugom stupnju odlučuje Visoki trgovački sud Republike Hrvatske.

DNA:

1. FINA Split, radi objave na web-stranicama uz dopis i zapisnik od 24. 08. 2016.
2. Obrtnom registru Split nakon pravomoćnosti
3. e- oglasna ploča suda 
4. spis 

